  

**POZIV ZA UČEŠĆE U RADIONICI**

**“PSIHOSOCIJALNA POMOĆ DECI MIGRANATA U KAMPOVIMA”**

POZIVAMO VAS DA UZMETE UČEŠĆE U RADIONICI U PROJEKTU „MI I ONI SMO ZAJEDNO“ ČIJI JE CILJ: **Osposobljavanje volontera za pružanje psiholoske podrške deci u kampovima.**

Teme kojima ćemo se baviti na ovoj radionici su: Prisustvo psihopatoloških karakteristika - strahova, depresivnosti i neuroticizma kod dece izbeglica; Zaštitni faktori i faktori rizika za mentalno zdravlje i psihološku dobrobit; Prepoznavanje ljudi u teškim psihičkim krizama; Savetodavni rad sa decom i mladima izbeglicama.

**Radionica je namenjena volonterima, studentima završnih godina kao i osobama sa završenim fakultetom društvenih nauka i ostalim zainteresovanima iz Vranja, Bujanovca i Bosilegrada, koji bi se uključili u rad sa migrantima na terenu.**

**Radionica će biti održana u amfiteatru Doma učenika u Vranju (ul. Moše Pijade 41).**

**Predvidjeno vreme trajanja obuke je 4 dana:**

**Petak, 06.09. 2019. od 14.00 do 19.30**

**Subota, 07.09.2019. od 10.00 do 15.30**

**Nedelja, 09.09.2019. od 10.00 do 15.30**

**Ponedeljak, 10.09.2019. od 10.00 do 15.30**

Radionicu će držati profesori Visoke škole socijalnog rada, sertifikovani psihoterapeuti Doc. Dr Sanja Đurđević i Doc. Dr Vesna Dukanac.

Svi polaznici obuke dobiće Sertifikat Visoke škole socijalnog rada o završenoj obuci.

Broj učesnika je ograničen na 15.

**O Projektu:** Centar za društvene integracije (CDI) iz Vranja, u partnerstvu sa Visokom školom socijalnog rada iz Beograda, realizuje Projekat pod nazivom „MI I ONI smo zaJEDNO“, a u okviru Projekta „Jačanje socijalne zaštite za migrante u ranjivoj situaciji u Srbiji“, koji finansira Švajcarska vladam a sprovodi Međunarodna organizacija za migracije (IOM). Cilj projekta je da doprinese jačanju socijalne zaštite migranata u Srbiji kroz povećanje dostupnosti i kvaliteta socijalnih usluga i programa podrške u zajednici.

